Odlukom skupštine 07.02.2009.g. prihvaćena je  lovno-gospodarska osnova i obveze koje iz nje proizlaze  za LGO razdoblje 2007.-2017.g
OBVEZE LOVACA ZA 2007. / 2017.g.
1. Obraditi i zasijati 1,5 ha ili 15,000 m² zemljišta ili 150 m² po svakom lovcu ili po sektoru 1500 m² i u malim zapuštenim docima po cca. 15 – 20 m² svaki lovac.
2. Izgradnja i održavanje lovno-gospodarskih i lovno-tehničkih objekata

    IZGRADNJA:

a. izgradnja jednog visokog zasjeda – osmatračnice (zatvorenog)/ po sektoru
b. izgradnja jednog visokog zasjeda – osmatračnice (otvorenog) / po sektoru
c. izgradnja jednog niskog zasjeda – osmatračnice / po sektoru
d. izgradnja jednog hranilišta za divlje svinje sa betonskom podlogom / po lovnoj jedinici

e. izgradnja dva solišta / po sektoru
f. izgradnja dva pojilišta betonirana / po lovnoj jedinici
g. obnavljanje jednog starog bunara / po lovnoj jedinici / godišnje
h. obnavljanje ili popravak 2 kamenice / po sektoru / godišnje
ODRŽAVANJE:

a. pročistiti lovačke staze u dužini od 50 m svaki lovac/ godišnje
b. održavati lovno-gospodarske i lovno-tehničke objekte / svaki sektor objekte na svom terenu

c. održavati i puniti vodom po dvije kamenice svaki lovac

d. održavati i dograditi lovački dom i prihvatilište i uzgajalište za pernatu divljač

e. održavanje i čišćenje jednog starog bunara / po sektoru/ godišnje
f. održavanje travnjaka i proplanaka da ne zarastaju kao i vodene površine u prirodnom obliku

3. Sudjelovati u ophodnjama poradi krivolova, pribrojavanju divljači, iznošenju hrane u hranilišta, puniti pojilišta vodom, hajkama, izvještavati o nađenim lešinama vuka, risa, medvjeda, čaglja ...
Stalno se angažirati na uzgoju i zaštiti svih životinjskih vrsta naročito zaštičenih i ugroženih, mira u lovištu, uklanjanju pasa i mačaka lutalica, ekoloških i drugih akcija, promicati lovstvo i osuđivati krivolov, te nezakonita i neprimjerena ponašanja u lovištu. 

Voditi skrb o nabavljenoj divljači – prihvatu, uzgoju i podivljavanju kao i provoditi sve predviđene mjere zaštite prirode.

4. Na lovnim površinama, te oko napuštenih sela i staja treba osloboditi, potkresati, urediti i zasaditi divlje i pitome voćke čiji plodovi služe za prehranu divljači i ptica, a važan su faktor u prehrambenom lancu. Posebnu brigu treba posvetiti divljim autohtonim voćkama koje su u zapuštenim ogradama i proplancima ostale zagušene, u sjeni ili na pola osušene, a na terenima gdje su razmnožene i zdrave potrebno ih je rasaditi na druga mjesta ili navrnuti.

Od divljih vrsta voćaka tu spadaju: divlja jabuka (divljakinja), divlja kruška (krušćica), mukinja, brekinja, srdelija, drinina, gloginja, trnina, kupina, malina, smrička, rašeljka, šepurina, lišnjak ... te voćke: jabuka, kruška, kesten, dunja, šljiva, smokva, orasi, bajami, loza, trešnja, višnja, višnjak...

5. Sve potrebito sjeme i hranu za divljač i sol i gnoj će nabaviti udruga i podijeliti po lovnim jedinicama i sektorima sukladno godišnjoj obvezi prihrane i prehrane prema LGO.

6. Svaki lovac je dužan odraditi 2 (dvije) pune dnevnice za predviđeno lovno-gospodarsko razdoblje ili platiti  dnevnice po 250,00 kn (inače neće moći dobiti lovnu kartu)

7. Odluke o lokaciji lovno-gospodarskih i lovno-tehničkih objekata, te održavanja bunara, kamenica, čišćenje staza i raspored radova sukladno odlukama skupštine i I.O. Udruge donose uža vodstva lovnih jedninica koja za isto dostavljaju izvješće o izvršenom.

8. Plan lovidbe za tradicionalnu lovnu sezonu skupnog lova s planom odstrijela po lovnim jedinicama i sektorima se donosi za svako lovno gospodarsko razdoblje od 01.04. tekuće godine do 01.04. naredne godine sukladno LGO, ZOL-u i pravilniku o lovostaju.

NAPOMENA: Ako su već izgrađeni predmetni objekti po sektorima iste smo dužni održavati.

Predsjednik udruge:

                                        _______________________________

Predrag Jurčević, dipl.turizmolog                                                                    

